Хал пре битке долази код дофена Луја и предлаже му да разреше сукоб тако што ће се борити у двобоју, али дофен одбија предлог. Борба, која ће у историји остати позната као Битка код Азенкура, одиграва се према Фалстафовом плану и малобројнија енглеска војска побеђује Французе. Пред крај борбе, дофен улази у битку и изазива Хенрија на двобој, али у њему врло брзо страда. Краљ наређује да се сви заробљеници побију.